b'\n_START_ARTICLE_\nSlatine\n_START_SECTION_\nPovijest\n_START_PARAGRAPH_\nSveti\xc5\xa1te Gospe od Prizidnica izgradili su u 16. stolje\xc4\x87u polji\xc4\x8dki glagolja\xc5\xa1i. Osnovna \xc5\xa1kola u Slatinama izgra\xc4\x91ena je 1913.\n_START_SECTION_\nOpis mjesta\n_START_PARAGRAPH_\nGlavne gospodarske grane su poljoprivreda i ribarstvo. Od poljoprivrednih kultura, najzastupljenije su razne vrste povr\xc4\x87a, masline (i maslinovo ulje), doma\xc4\x87e vino, suhe smokve, bajami i vinova loza._NEWLINE_Turizam je tako\xc4\x91er razvijen. Stare ku\xc4\x87e i novosagra\xc4\x91ene vikendice \xc4\x8dine turisti\xc4\x8dku ponudu Slatina. Mjesto ima i malu luku s vezom za 50-ak brodova, dje\xc4\x8dje igrali\xc5\xa1te za nogomet i ko\xc5\xa1arku. U mjestu je i nekoliko pizzerija, restorana i konoba koji nude doma\xc4\x87e specijalitete._NEWLINE_U starom dijelu Slatina nalazi se crkva Uznesenja Bla\xc5\xbeene Djevice Marije, osnovna \xc5\xa1kola, mjesni i mati\xc4\x8dni ured i Vatrogasno dru\xc5\xa1tvo._NEWLINE_Du\xc5\xbe cijelog mjesta, obala je razvedena s puno uvala, hridi, \xc5\xa1ljun\xc4\x8danih i kamenih pla\xc5\xbea koje se prote\xc5\xbeu do rta otoka._NEWLINE_Borove \xc5\xa1ume, nad malim \xc5\xa1ljun\xc4\x8danim uvalama, stvaraju prirodan hlad za ljetnih vru\xc4\x87ina i idealno su mjesto za kupanje obitelji s malom djecom._NEWLINE_Svega 2 km od Slatina, na ju\xc5\xbenoj strani otoka, u stijenama, smje\xc5\xa1tena je crkvica "Gospe od Prizidnice", nadaleko poznato sveti\xc5\xa1te u kojem su boravili pustinjaci tijekom srednjeg vijeka._NEWLINE_Crkvu Gospe od Prizidnice danas hodo\xc4\x8daste doma\xc4\x87i i strani vjernici._NEWLINE_Za ljubitelje jednodnevnih izleta tijekom ljeta organiziraju se posjete ju\xc5\xbenoj strani otoka, kupanje u pustim uvalama, posjet otoku \xc5\xa0olti, uz neizostavnu bogatu ponudu ribe s gradela uz doma\xc4\x87e vino.\n_START_SECTION_\nZanimljivosti\n_START_PARAGRAPH_\nIako se nalaze s druge strane zaljeva, Slatine administrativno pripadaju Splitu.'